CELEX: C2005/143/10
Language: sl
Date: 2005-06-11 00:00:00
Title: Sodba Sodišča (drugi senat) z dne 21. aprila 2005 v zadevi C-267/03 (predlog za sprejem predhodne odločbe Högsta domstolen): Lars Erik Staffan Lindberg (Direktiva 83/189/EGS — Postopek za zbiranje informacij na področju tehničnih standardov in tehničnih predpisov — Dolžnost obveščanja o osnutkih tehničnih predpisov — Nacionalna ureditev iger na srečo in loterij — Igre na igralnih avtomatih — Prepoved organiziranja iger na igralnih avtomatih, pri katerih dobitek ni izplačan neposredno — Naprave vrste „kolo sreče“ — Izraz „tehnični predpis“)

11.6.2005   
            
            
               SL
            
            
               Uradni list Evropske unije
            
            
               C 143/9
            
         
      SODBA SODIŠČA
   
   (drugi senat)
   z dne 21. aprila 2005
   v zadevi C-267/03 (predlog za sprejem predhodne odločbe Högsta domstolen): Lars Erik Staffan Lindberg (1)
   
   (Direktiva 83/189/EGS - Postopek za zbiranje informacij na področju tehničnih standardov in tehničnih predpisov - Dolžnost obveščanja o osnutkih tehničnih predpisov - Nacionalna ureditev iger na srečo in loterij - Igre na igralnih avtomatih - Prepoved organiziranja iger na igralnih avtomatih, pri katerih dobitek ni izplačan neposredno - Naprave vrste „kolo sreče“ - Izraz „tehnični predpis“)
   (2005/C 143/10)
   Jezik postopka: švedščina
   V zadevi C-267/03, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo Högsta domstolen (Švedska) z dne 10. aprila 2003, ki je prispela na Sodišče dne 18. junija 2003, v kazenskim postopku proti Larsu Eriku Staffanu Lindbergu, je Sodišče (drugi senat), v sestavi C. W. A. Timmermans (poročevalec), predsednik senata, C. Gulmann, R. Schintgen, G. Arestis in J. Klučka, sodniki, generalni pravobranilec: F. G. Jacobs, sodni tajnik: H. von Holstein, namestnik sodnega tajnika, dne 21. aprila 2005 razglasilo sodbo, katere izrek se glasi:
   
               1)
            
            
               Nacionalne določbe, kot so te iz zakona (1994:1000) o loterijah (lotterilagen (1994: 1000)) v obliki, ki izhaja iz zakona (1996:1168) o spremembi zakona o loterijah (lag om ändring i lotterilagen (1996:1168)), so lahko, kolikor določajo prepoved organiziranja iger na srečo z uporabo določenih naprav za igre na igralnih avtomatih, tehnični predpis iz člena 1, točka 9, Direktive Sveta 83/189 z dne 28. marca 1983 o določitvi postopka za zbiranje informacij na področju tehničnih standardov in tehničnih predpisov, kot je bila spremenjena z Direktivo 94/10/CE Evropskega parlamenta in Sveta z dne 23. marca 1994, če se ugotovi, da je obseg zadevne prepovedi tak, da dopušča le strogo obrobno uporabo, ki se lahko razumno pričakuje od zadevnega proizvoda in v primeru, da ne gre za tak primer, če se ugotovi, da lahko taka prepoved znatno vpliva na sestavo ali značilnosti proizvoda oziroma na njegovo trženje.
            
         
               2)
            
            
               Ponovna opredelitev storitve, povezane z nastankom proizvoda, posebno tiste za uporabo določnih naprav za igre na srečo v nacionalni zakonodaji, kot je ta iz zakona (1996:1168) o spremembi zakona o loterijah, je lahko tehnični predpis, ki ga je treba sporočiti na podlagi Direktive 83/189, kot je bila spremenjena z Direktivo 94/10, če nova ureditev ni omejena na ponovno ustvarjanje ali nadomeščanje, brez dodajanja nove tehnične specifikacije ali druge nove in dodatne zahteve, obstoječih tehničnih predpisov, ki jih je treba sporočiti Komisiji Evropskih skupnosti, ker so bili sprejeti po tem, ko je Direktiva 83/189 začela veljati v zadevni državi članici.
            
         
               3)
            
            
               Prehod z ureditve dovoljenja na ureditev prepovedi v nacionalni ureditvi je lahko upoštevna okoliščina za dolžnost obveščanja, določeno z Direktivo 83/189, kot je bila spremenjena z Direktivo 94/10.
               Večja ali manjša vrednost proizvoda ali storitve oziroma velikosti trga proizvoda ali storitve sta okoliščini, ki za dolžnost obveščanja, določeni s to direktivo, nista upoštevni.
            
         
      (1)  UL C 213, 6.9.2003.